
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1303 

26 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση συμβάσεων μίσθωσης έργου στο Δήμο Αγ. 

Παρασκευής. 1 

Έγκριση συμβάσεων μίσθωσης έργου στα Δημοτικά 

Ιατρεία Δήμου Αγ. Παρασκευής. 2 

Απαγορευτικά, περιοριστικά και λοιπά ρυθμιστικά μέ¬ 
τρα για την προστασία και διαχείριση επιφανεια¬ 
κών και υπόγειων υδάτων του Νομού Κιλκίς. 3 

Έγκριση σύναψης σύμβασης μίσθωσης έργου από το 
Δήμο Σπάρτης σε φυσικό πρόσωπο. 4 


ΑΠΟΦΑΣΕΙ Σ 

Αριθμ. οικ. 27272 (1) 

Έγκριση συμβάσεων μίσθωσης έργου στο Δήμο 
Αγ. Παρασκευής. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 14951/2007 εισηγητική μας έκθεση. 

5. Το υπ’ αριθμ. 35190/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/2 
95/12641/14.6.2007 απόφαση της επιτροπής του άρθρου 
2 παρ.1 της ΠΥΣ 33/2006 και την υπ’ αριθμ. 33666/2007 
απόφαση κατανομής του Υφυπουργού ΕΣ.Δ.ΔΑ. με την 
οποία εγκρίθηκαν συμβάσεις μίσθωσης έργου για ένα 
έτος, υπό την απαραίτητη προϋπόθεση τήρησης των 
διατάξεων του άρθρ. 6 του ν. 2527/1997 που ορίζουν 
μεταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων, αποφασίζουμε: 

Εγκρίνουμε τη σύναψη συμβάσεων μίσθωσης έργου 
με (10) άτομα διαφόρων κλάδων και ειδικοτήτων για 
το χρονικό διάστημα ενός έτους, σύμφωνα με όσα δι¬ 


αλαμβάνονται στην υπ’ αριθμ. 108/2007 απόφαση του 
Δημοτικού Συμβουλίου του Δήμου Αγ. Παρασκευής και 
υπό την απαραίτητη προϋπόθεση τήρησης των διατά¬ 
ξεων του άρθρ. 6 του ν. 2527/1997 ως εξής: 

1 (ΠΕ) Γιατρός Εργασίας 

1 (ΤΕ) Τεχνικός Ασφαλείας 

Για τη σύμβαση των ανωτέρω εφαρμόζεται η υπ’ αριθμ. 
88555/3296/1988 κοινή υπουργική απόφαση με την οποία 
επεκτείνεται η εφαρμογή των διατάξεων του ν. 1568/1985 
«Υγιεινή και ασφάλεια των εργαζομένων» και στο Δη¬ 
μόσιο, Ν.Π.Δ.Δ. και τους Ο.Τ.Α. Με το π.δ. 17/1996 στις 
επιχειρήσεις που απασχολούν πάνω από 50 εργαζόμε¬ 
νους ο εργοδότης έχει την υποχρέωση να χρησιμοποιεί 
τις υπηρεσίες τεχνικού ασφαλείας και γιατρού εργα¬ 
σίας σύμφωνα με το κεφ.Α του ν. 1568/1985. Ο αριθμός 
των ωρών απασχόλησης του γιατρού εργασίας και του 
τεχνικού ασφαλείας είναι συνάρτηση των ατόμων που 
απασχολούνται στην επιχείρηση και πάντως ο ελάχιστος 
χρόνος ετήσιας απασχόλησης για τον καθένα χωριστά 
είναι 75 ώρες, εφόσον απασχολούνται πάνω από 50 άτο¬ 
μα. Η αμοιβή του καθενός θα είναι 10.000 € ετησίως. 

1 (ΠΕ) Πληροφορικής 

Για την υλοποίηση και το χειρισμό 5 μεγάλων προγραμ¬ 
μάτων από το Επιχειρησιακό Πρόγραμμα της Κοινωνίας 
της Πληροφορίας. ΣΥΝΟΛΙΚΟ ΠΟΣΟ ΑΜΟΙΒΗΣ: 16.000 € 

1 (ΠΕ) Εκπαιδευτικό για την οργάνωση και επίβλεψη 
των προγραμμάτων επιμόρφωσης ενηλίκων που λει¬ 
τουργούν στο Δήμο (ξένες γλώσσες, οοιηρυΐθΐ' κ.λπ.) 
ΣΥΝΟΛΙΚΟ ΠΟΣΟ ΑΜΟΙΒΗΣ: 10.000 €. 

1 καθηγητή μουσικής (ΠΕ) με εξειδίκευση στα ΑμΕΑ. 
Το πρόγραμμα εκπαίδευσης και διδασκαλίας των πρω¬ 
τοβάθμιων μουσικών γνώσεων χρησιμοποιεί παιχνίδια 
γνωριμίας, κίνηση, χορό, φωνή, λόγο, τραγούδι και μου¬ 
σικά όργανα στο Πρότυπο Κέντρο Μουσικοκινητικής 
Αγωγής για παιδιά και νέους με αναπηρίες. ΣΥΝΟΛΙΚΟ 
ΠΟΣΟ ΑΜΟΙΒΗΣ: 11.000 € 

1 καθηγητή Φυσικής Αγωγής (ΠΕ) με εξειδίκευση στα 
ΑμΕΑ. Το εκπαιδευτικό αντικείμενο θα αφορά την προσαρ¬ 
μοσμένη κινητική αγωγή, ομαδικό παιχνίδι και παιγνιώδη 
απλές αθλητικές δραστηριότητες για παιδιά και νέους με 
αναπηρίες. ΣΥΝΟΛΙΚΟ ΠΟΣΟ ΑΜΟΙΒΗΣ: 11.000 €. 

1 Ψυχολόγο (ΠΕ). Θα εφαρμόζει ψυχολογική και συμ¬ 
βουλευτική υποστήριξη των ΑμΕΑ και των οικογενειών 
τους σε ατομική ή ομαδική βάση: ομάδες ΑμΕΑ για 
εμπλουτισμό γνώσεων και καλλιέργεια κοινωνικών και 

καλλιτεχνικών δεξιοτήτων, διεξαγωγή ενημερωτικών 
ομιλιών με θέματα κοινού ενδιαφέροντος σε γονείς, 
εθελοντές κ,λπ. ΣΥΝΟΛΙΚΟ ΠΟΣΟ ΑΜΟΙΒΗΣ: 11.000 €. 

1 Εργοθεραπευτή (ΤΕ). Το εκπαιδευτικό πρόγραμμα 
αφορά την ανάπτυξη των δυνατοτήτων και των δεξιοτή¬ 
των αυτοϋπηρέτησης μέσα από κατάλληλα βοηθήματα 
και προσαρμογές. Προσπαθεί να αναπτύξει αισθητικο- 
κινητικές και αισθητικοαντιληπτικές δεξιότητες ή καθα¬ 
ρά λειτουργικές ικανότητες. Βοηθά στην ανάπτυξη του 
γραψίματος, στην ικανότητα συγκέντρωσης προσοχής, 
επικοινωνίας, δραστηριοποίησης και οργάνωσης της κα¬ 
θημερινής ζωής. ΣΥΝΟΛΙΚΟ ΠΟΣΟ ΑΜΟΙΒΗΣ: 10.000 €. 

1 Λογοθεραπευτή (ΤΕ). Το εκπαιδευτικό αντικείμενο αφορά 
τα προβλήματα σε λόγο και τη γλώσσα και στοχεύει στην 
επίτευξη λειτουργικής επικοινωνίας μεταξύ των ατόμων. 

Στόχος του προγράμματος είναι: 

• Να μεταφέρει στα παιδιά ένα σύνολο γνώσεων που 
θα ωφεληθεί πολλαπλά ή θα τους ομορφύνει τη ζωή. 

• Να βελτιώσει το γνωστικό τους επίπεδο, τις δεξιό¬ 
τητάς τους, την κινητική ή κοινωνική τους συμπεριφορά 
ή συναισθηματική κατάσταση. 

• Να βελτιώσει την κοινωνικότητα και την ανεξαρτη¬ 
τοποίησή τους. 

• Να ασκήσει θετική επίδραση και να ενθαρρύνει τους 
κουρασμένους ή σε πολλές περιπτώσεις αποκαρδιωμέ¬ 
νους, κηδεμόνες των παιδιών. 

ΣΥΝΟΛΙΚΟ ΠΟΣΟ ΑΜΟΙΒΗΣ 10.000 €. 

1 Οικονομολόγο (ΠΕ) με γνώση Η/Υ και κατεύθυνση στα 
Ευρωπαϊκά Θέματα και ο οποίος θα απασχοληθεί 

α) με τη διαδικασία κατάρτισης του Επιχειρησιακού 
Προγράμματος του Δήμου 2007-2010 και συγκεκριμέ¬ 
να με τον προϋπολογισμό των δαπανών και τις πηγές 
χρηματοδότησης των δράσεων για την επίτευξη των 
στόχων και τον οικονομικό προγραμματισμό 

β) τομέα Προγραμματισμού, Ανάπτυξης και Ευρωπαϊ¬ 
κών Προγραμμάτων του Δήμου και συγκεκριμένα με την 
κατάρτιση δεικτών παρακολούθησης και αξιολόγησης 
του βαθμού επίτευξης των στόχων που θέτουν τα δύο 
μεγάλα έργα από την Κοινωνία της Πληροφορίας. 

ΣΥΝΟΛΙΚΟ ΠΟΣΟ ΑΜΟΙΒΗΣ: 16.000 €. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από τη λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2007 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 27273 (2) 

Έγκριση συμβάσεων μίσθωσης έργου στα Δημοτικά 
Ιατρεία Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 


2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμ¬ 
βάσεις έργου που δεν υποκρύπτουν εξαρτημένη εργασία. 

4. Την υπ’ αριθμ. 14951/2007 εισηγητική μας έκθεση. 

5. Το υπ’ αριθμ. 35190/2007 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/2 
95/12641/14.6.2007 απόφαση της επιτροπής του άρθρου 
2 παρ.1 της ΠΥΣ 33/2006 και την υπ’ αριθμ. 33666/2007 
απόφαση κατανομής του Υφυπουργού ΕΣ.Δ.Δ.Α. με την 
οποία εγκρίθηκαν συμβάσεις μίσθωσης έργου για ένα 
έτος, υπό την απαραίτητη προϋπόθεση τήρησης των 
διατάξεων του άρθρ. 6 του ν. 2527/1997 που ορίζουν 
μεταξύ άλλων ότι το προς ανάθεση έργο δεν πρέπει να 
ανάγεται στα συνήθη καθήκοντα των υπαλλήλων των 
οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με (40) άτομα διαφόρων κλάδων και ειδικοτήτων για το 
χρονικό διάστημα ενός έτους, σύμφωνα με όσα διαλαμ¬ 
βάνονται στην υπ’ αριθμ. 2/2007 απόφαση του Διοικητικού 
Συμβουλίου των Δημ. Ιατρείων Δήμου Αγ. Παρασκευής 
και υπό την απαραίτητη προϋπόθεση τήρησης των δια¬ 
τάξεων του άρθρ. 6 του ν. 2527/1997 ως εξής: 


1. Ενός (1) Κυτταρολόγου (ΠΕ) 

2. Ενός (1) Βιοπαθολόγου (Μικροβιολόγου) (ΠΕ) 

3. Ενός (1) Νευρολόγου (ΠΕ) 

4. Ενός (1) Ψυχίατρου (ΠΕ) 

5. Δύο (2) Δερματολόγους (ΠΕ) 

6. Τρεις (3) Παθολόγους (ΠΕ) 

7. Ενός (1) Πνευμονολόγου (ΠΕ) 

8. Ενός (1) Διαβητολόγου (ΠΕ) 

9. Ενός (1) Ρευματολόγου (ΠΕ) 

10. Δύο (2) Παιδίατρους (ΠΕ) 

11. Τρεις (3) Καρδιολόγους (ΠΕ) 

12. Δύο (2) Ω.Ρ.Λ. (ΠΕ) 

13. Δύο (2) Ορθοπεδικούς (ΠΕ) 

14. Δύο (2) Ουρολόγους (ΠΕ) 

15. Δύο (2) Χειρούργους (ΠΕ) 

16. Δύο (2) Διαιτολόγους (ΠΕ) 

17. Δύο (2) Ψυχολόγους (ΠΕ) 

18. Ενός (1) Ενδοκρινολόγου (ΠΕ) 

19. Δύο (2) Οφθαλμίατρους (ΠΕ) 

20. Δύο (2) Γυναικολόγους (ΠΕ) 

21. Δύο (2) Μαίες (ΤΕ) 

22. Δύο (2) Νοσηλεύτριες (ΤΕ) 


8.000 ευρώ 


έκαστος 

έκαστος 


» έκαστος 
» έκαστος 
» έκαστος 
» έκαστος 
» έκαστος 
» έκαστος 
» έκαστος 
12.000 ευρώ 
έκαστος 
8.000 ευρώ 
» έκαστος 
» έκαστος 
14.600 ευρώ 
έκαστος 
14.600 ευρώ 
έκαστος 

23. Ενός (1) Λογιστή - Λογίστρια (ΤΕ) 14.600 ευρώ 

24. Ενός (1) Τεχνικός Ασφάλειας (ΠΕ) ή (ΤΕ) 12.000 ευρώ 

Όλες οι πιο πάνω ειδικότητες έχουν ως μοναδικό αντι¬ 
κείμενο την παροχή ιατρικών και διοικητικών υπηρεσιών 
στα προγράμματα προληπτικής ιατρικής σε ασθενείς, μα¬ 
θητές, αθλητές εντός των Δημοτικών Ιατρείων καθώς και 
εκτός σε σχολεία, γήπεδα, Κ.Α.Π.Η. γυμναστήρια κ.α. 

Ο τρόπος παράδοσης του έργου θα γίνετε τμηματικά. 
Η διαδικασία αυτή ακολουθείται με δεδομένο τη μη 
ύπαρξη μονίμου προσωπικού στα Δημοτικά Ιατρεία Αγί¬ 
ας Παρασκευής. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 

προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α εντός 5 ημερών από τη λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 2465 (3) 

Απαγορευτικά, περιοριστικά και λοιπά ρυθμιστικά μέ¬ 
τρα για την προστασία και διαχείριση επιφανειακών 
και υπόγειων υδάτων του Νομού Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική Αυτοδιοί¬ 
κηση και άλλες διατάξεις» (ΦΕΚ 107/30.5.1997/τ.Α'). 

2. Το ν. 3199/2003 «Προστασία και διαχείριση των 
υδάτων - Εναρμόνιση με την Οδηγία 2000/60/ΕΚ του 
Ευρωπαϊκού Κοινοβουλίου και του Συμβουλίου της 23ης 
Οκτωβρίου 2000» και ειδικότερα το άρθρο 5, παρ. 6. 
(Φ.Ε.Κ. 280/9.12.2003/τ.Α'). 

3. Το ν. 1650/1986 «Για την προστασία του περιβάλλο¬ 
ντος» (ΦΕΚ 160/16.10.1986/τ.Α') όπως τροποποιήθηκε με 
το ν. 3010/2002) «Εναρμόνιση του ν. 1650/1986 με τις Οδη¬ 
γίες 97/11/Ε.Ε. και 96/61/Ε.Ε.» (ΦΕΚ 91/25.4.20 02/τ.Α'). 

4. Τις διατάξεις του άρθρου 90 του Κώδικα νομοθε¬ 
σίας για την κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63 (ΦΕΚ 
98/22.4.2005/τ.Α'). 

5. Το π.δ. 227/12.6.1987 «Χαρακτηρισμός βιοτεχνικών 
και βιομηχανικών επιχειρήσεων ως γεωργικών» (ΦΕΚ 
100/28.6.1987/τ.Α'). 

6. Το π.δ. 60/12.3.1998 «Καθορισμός χωρικής αρμοδιό¬ 
τητας των Τμημάτων Διαχείρισης Υδατικών Πόρων της 
Περιφέρειας» (Φ.Ε.Κ. 61/24.3.98/τ.Α'). 

7. Το π.δ. 51/2.3.2007 «Καθορισμός μέτρων και διαδικα¬ 
σιών για την ολοκληρωμένη προστασία και διαχείριση 
των υδάτων σε συμμόρφωση με τις διατάξεις της Οδη¬ 
γίας 2000/60/ΕΚ «για τη θέσπιση πλαισίου κοινοτικής 
δράσης στον τομέα της πολιτικής των υδάτων» του 
Ευρωπαϊκού Κοινοβουλίου και του Συμβουλίου της 23ης 
Οκτωβρίου 2000» (Φ.Ε.Κ. Α' 54/8.3.2007). 

8. Την υπ’ αριθμ. Φ/16/6631/1.6.1989 κοινή υπουργική 
απόφαση «Προσδιορισμός κατώτατων και ανώτατων 
ορίων των αναγκαίων ποσοτήτων για την ορθολογική 
χρήση νερού στην άρδευση» (Φ.Ε.Κ. 428/2.6.1989/τ.Β'). 

9. Την υπ’ αριθμ. Δ11 /Φ.16/8500/22.3.1991 κοινή υπουργι¬ 
κή απόφαση «Προσδιορισμός κατώτατων και ανώτατων 
ορίων των αναγκαίων ποσοτήτων για την ορθολογική 
χρήση νερού στην ύδρευση» (Φ.Ε.Κ. 174/26.3.1991/τ.Β'). 

10. Την υπ’ αριθμ. Υ2/2600/2001 κοινή υπουργική από¬ 
φαση «Ποιότητα νερού ανθρώπινης κατανάλωσης», σε 
συμμόρφωση προς την οδηγία 98/83/ΕΚ του Συμβου¬ 
λίου της Ευρωπαϊκής Ένωσης της 3ης Νοεμβρίου 1998 
και ειδικότερα τη διάταξη του άρθρου 4 αυτής. (ΦΕΚ 
892/11.7.2001/τ.Β'). 


11. Την υπ’ αριθμ. οικ. 47630/16.11.2005 κοινή υπουργι¬ 
κή απόφαση «Διάρθρωση της Διεύθυνσης Υδάτων της 
Περιφέρειας» (ΦΕΚ 1688/1.12.2005/τ.Β"). 

12. Την υπ’ αριθμ. 43504/5.12.2005 κοινή υπουργική 
απόφαση «Κατηγορίες αδειών χρήσης υδάτων και 
εκτέλεσης έργων αξιοποίηση τους, διαδικασία έκδο¬ 
σης, περιεχόμενο και διάρκεια ισχύος αυτών» (Φ.Ε.Κ. 
1784/20.12.2005/τ.Β'). 

13. Την υπ’ αριθμ. 3593/27.12.1999 απόφαση του Νομαρ¬ 
χιακού Συμβουλίου Ν. Κιλκίς, «Απαγορευτικά, περιορι¬ 
στικά και λοιπά ρυθμιστικά μέτρα για την προστασία 
του υδατικού δυναμικού του Νομού Κιλκίς». 

14. Τα υπ’ αριθμ. 190359/15.9.2006, 190914/6.10.2006 και 
115246/26.2.2007 ΥΠΕΧΩΔΕ/Κεντρική Υπηρεσία Υδάτων/ 
Διεύθυνση Υποστήριξης και ανάπτυξης έγγραφα «Ερωτή¬ 
ματα σχετικά με την εκτέλεση έργων αξιοποίησης υδα¬ 
τικών πόρων και την έκδοση αδειών χρήσης νερού». 

15. Τη μελέτη ορθολογικής διαχείρισης υδατικών πόρων 
του Ν. Κιλκίς που συντάχθηκε το 2002 από το Ινστιτούτο 
Γεωλογικών και Μεταλλευτικών Ερευνών (Ι.Γ.Μ.Ε.). 

16. Τις μέχρι σήμερα εκπονηθείσες υδρογεωλογικές, 
υδρολογικές, περιβαλλοντικές, μελέτες διαχείρισης 
ορεινών ρεμάτων και λοιπές μελέτες του επιφανειακού 
και υπόγειου υδατικού δυναμικού του Ν. Κιλκίς. 

17. Το υπ’ αριθμ. 2837/31.10.2006 (αριθμ. 2801/31.10.2006 
ΠΚΜ/Δ.Υ.) έγγραφο του Τμήματος Εγγειοβελτιωτικών 
έργων της Ν.Α. Κιλκίς προς τη Διεύθυνση Υδάτων της 
Περιφέρειας Κεντρικής Μακεδονίας. 

18. Το υπ’ αριθμ. 460/23.4.2007 έγγραφο του Εθνικού 
Ιδρύματος Αγροτικής Έρευνας (ΕΘΙΑΓΕ), αποφασίζουμε: 

Τη λήψη και εφαρμογή απαγορευτικών, περιοριστικών 
και λοιπών ρυθμιστικών μέτρων στη χρήση των επιφα¬ 
νειακών και υπόγειων υδατικών πόρων του Νομού Κιλκίς, 
τα οποία στοχεύουν στη διατήρηση ή αποκατάσταση 
των επιφανειακών και υπόγειων υδάτων σε αποδεκτά 
ποσοτικά και ποιοτικά όρια για την εξασφάλιση του κοι¬ 
νού οφέλους και των μελλοντικών αναγκών σε νερό. 

Α. ΓΕΝΙΚΕΣ ΡΥΘΜΙΣΕΙΣ 

Α1.Έκδοση αδειών - Διαδικασίες 

1. Οι χρήσεις νερού για τις οποίες απαιτείται άδεια εί¬ 
ναι η ύδρευση, η αγροτική χρήση συμπεριλαμβανομένης 
και της άρδευσης, η βιομηχανική χρήση, η ενεργειακή 
χρήση καθώς και η χρήση για αναψυχή. 

2. Τα έργα αξιοποίησης υδατικών πόρων (επιφανειακά 
και υπόγεια νερά) για τα οποία απαιτείται η έκδοση 
άδειας σύμφωνα με την υπ’ αριθμ. 43504/5.12.2005 κοι¬ 
νή υπουργική απόφαση είναι τα έργα υδροληψίας (π.χ. 
γεωτρήσεις, φρέατα, υδρομαστεύσεις πηγών, υδρολη¬ 
ψία από ρέματα, λίμνες κ.λπ.), έργα μεταφοράς νερού, 
δίκτυα (π.χ. αρδευτικά, υδρευτικά δίκτυα), έργα ρύθμισης 
- αποθήκευσης (π.χ. φράγματα, δεξαμενές), έργα επε¬ 
ξεργασίας νερού, έργα τροφοδότησης (π.χ. υδατοκαλ¬ 
λιέργειες, αθλητικές και τουριστικές εγκαταστάσεις) 
και έργα προστασίας - συντήρησης. 

3. Η διαδικασία έκδοσης των αδειών χρήσης επιφανει¬ 
ακών και υπόγειων υδάτων και εκτέλεσης έργων αξιο¬ 
ποίησής τους καθώς και τα σχετικά δικαιολογητικά που 
απαιτούνται καθορίζονται στην υπ’ αριθμ. 43504/5.12.2005 
κοινή υπουργική απόφαση. Η άδεια χορηγείται από τη 
Δ/νση Υδάτων της Π.Κ.Μ. με απόφαση του Γ ενικού Γ ραμ- 
ματέα της Περιφέρειας Κεντρικής Μακεδονίας και η 
ισχύς της δεν μπορεί να υπερβαίνει τα 10 χρόνια. 

4. Κάθε έργο που εκτελείται χωρίς τη σχετική άδεια 
είναι παράνομο. 

5. Όταν υποβάλλονται δύο η περισσότερες αιτήσεις 
ενδιαφερομένων για τη χορήγηση άδειας ανόρυξης 
γεώτρησης ή πηγαδιού στην ίδια περιοχή και δεν υφί- 
στανται οι προϋποθέσεις (προβλεπόμενη καλλιεργήσι¬ 
μη έκταση, αποστάσεις κ.α.), χορηγείται άδεια για την 
ανόρυξη μίας μόνο γεώτρησης κοινής χρήσης, εφόσον 
έτσι πληρούνται οι απαιτούμενες προϋποθέσεις. Για το 
λόγο αυτό οι ενδιαφερόμενοι συγκροτούν ομάδα (με 
συμβολαιογραφική πράξη) και ορίζουν αρχηγό στου 
οποίου το αγροτεμάχιο κατασκευάζεται το έργο. 

6. Η ανόρυξη της γεώτρησης ή του πηγαδιού θα εκτελεί- 
ται σε αγροτεμάχιο που ανήκει στην κυριότητα, νομή και 
κατοχή του ενδιαφερομένου, εκτός αν ορίζεται διαφορε¬ 
τικά στα παρακάτω κεφάλαια της παρούσας απόφασης. 

7. Η ποσότητα νερού που θα αντλείται από κάθε έργο 
υδροληψίας (γεώτρηση - πηγάδι - έργο υδροληψίας 
χρήσης επιφανειακού νερού) καθορίζεται στην άδεια 
χρήσης που θα λαμβάνει ο ενδιαφερόμενος προσκομί¬ 
ζοντας τα στοιχεία κατασκευής του έργου. Η ποσότητα 
θα ελέγχεται με υδρόμετρο που υποχρεωτικά θα τοπο¬ 
θετείται από τον ενδιαφερόμενο, στο σωλήνα εξαγωγής 
του νερού από την υδροληψία και σε σημείο εμφανές 
ώστε να μπορεί να ελεγχθεί από την Υπηρεσία. 

8. Η διαπίστωση της μη τοποθέτησης του υδρομέ- 
τρου σε οποιοδήποτε έλεγχο του έργου της υδροληψίας 
θα έχει σαν αποτέλεσμα την ανάκληση της άδειας, μη 
ηλεκτροδότηση του έργου ή τη διακοπή της ηλεκτρο- 
δότησης εφόσον έχει ηλεκτροδοτηθεί, καθώς και την 
επιβολή προστίμου. 

9. Η τοποθέτηση του πιεζομετρικού σωλήνα είναι υπο¬ 
χρεωτική, τοποθετείται σύμφωνα με τα τεχνικά στοιχεία 
της χορηγηθείσας άδειας και πρέπει να βρίσκεται σε 
λειτουργία ώστε να είναι εφικτή η μέτρηση της στάθμης 
από την υπηρεσία. 

10. Η ποιότητα του νερού το οποίο θα αντλείται από ένα 
έργο υδροληψίας και η καταλληλότητά του για τη συγκε¬ 
κριμένη χρήση που αναφέρεται στην αίτηση για έκδοση 
άδειας χρήσης νερού, θα ελέγχεται με βάση τις αναλύσεις 
νερού που προβλέπονται από την κείμενη νομοθεσία. 

11. Η μέθοδος άρδευσης και η ποσότητα νερού που 
αναφέρεται στις άδειες είναι δεσμευτική. Η άρδευση με 
σταγόνες είναι υποχρεωτική για τις αρδευόμενες εκτά¬ 
σεις από νέες γεωτρήσεις ή νέες χρήσεις νερού (για τις 
καλλιέργειες για τις οποίες αυτό είναι εφικτό). 

12. Το έργο υδροληψίας ηλεκτροδοτείται αφού ο ενδια¬ 
φερόμενος αποκτήσει την άδεια χρήσης νερού σύμφωνα με 
την υτί αριθμ. 43504/5.12.2005 κοινή υπουργική απόφαση. 

Α2. Διαδικασία αντικατάστασης υφισταμένων έργων 
υδροληψίας 

Για την αντικατάσταση των νομίμως λειτουργούντων 
έργων υδροληψίας που έχουν αποδεδειγμένα αχρη- 
στευθεί ή καταστραφεί από τεχνητά αίτια (διάβρωση 
σωλήνων, καταπτώσεις τοιχωμάτων κ.λπ.), τηρείται η 
διαδικασία αδειοδότησης όπως αυτή που καθορίζεται 
στην υπ’ αριθμ. 43504/5.12.2005 κοινή υπουργική απόφα¬ 
ση. Κατά τη διαδικασία αυτή η Διεύθυνση Υδάτων θα 
συνεκτιμά τους λόγους αχρήστευσης ή καταστροφής. 
Η αντικατάσταση επιτρέπεται σε όλες τις περιοχές του 
Νομού Κιλκίς, συμπεριλαμβανομένων και των περιοχών 
όπου ισχύουν απαγορευτικά ή περιοριστικά μέτρα εκτός 
αν ορίζεται διαφορετικά παρακάτω. 

Ειδικότερα μπορεί να αντικατασταθεί έργο, με άδεια 
που εκδόθηκε σύμφωνα με τις διατάξεις του ν. 3199/2003 
ή του ν. 1739/1987 όπως επίσης και έργο αγροτικής χρήσης 


που ηλεκτροδοτήθηκε μέσω του προγράμματος αγροτι¬ 
κού εξηλεκτρισμού του Υπουργείου Γεωργίας πριν το 1989, 
μετά από βεβαίωση της αρμόδιας κατά χρήση Υπηρεσίας, 
στην οποία θα προσδιορίζονται στοιχεία του έργου και ο 
χρόνος έναρξης του εξηλεκτρισμού του. Η σχετική άδεια 
θα εκδίδεται με τους παρακάτω πρόσθετους όρους: 

1. Η θέση της νέας γεώτρησης ή πηγαδιού θα προσ¬ 
διορίζεται σε απόσταση έως 15 μ. από την υφιστάμενη, 
εκτός αν αιτιολογείται η περαιτέρω απομάκρυνση, ιδιαί¬ 
τερα σε περιπτώσεις όπου υπάρχουν άλλες γεωτρήσεις 
σε μικρή απόσταση από το υφιστάμενο έργο. 

2. Το νέο έργο υδροληψίας θα έχει τα ίδια τεχνικά 
χαρακτηριστικά με το παλιό. 

3. Δεν θα χορηγείται άδεια αντικατάστασης υφιστά¬ 
μενης γεώτρησης όταν αυτή έχει αποσωληνωθεί ή έχει 
επιχωθεί και επομένως δεν είναι δυνατό να διαπιστωθεί 
η ύπαρξή της. 

4. Το έργο υδροληψίας (π.χ. γεώτρηση) που αντικαθίστα¬ 
ται με την προαναφερθείσα διαδικασία, θα καταστρέφεται 
με δαπάνη του ενδιαφερομένου και δεν θα λαμβάνεται 
υπόψη στον καθορισμό των θέσεων των νέων γεωτρήσεων, 
εκτός και αν η Υπηρεσία ορίσει διαφορετικά. Ο ενδιαφερό¬ 
μενος μετά την λειτουργία της νέας υδροληψίας θα προ¬ 
σκομίζει στην υπηρεσία υπεύθυνη δήλωση του ν. 1599/1986 
για την πραγματοποίηση της καταστροφής της. 

Α3. Εκβάθυνση υδροληψιών 

Η εκβάθυνση των νομίμως λειτουργούντων υδροληψι¬ 
ών επιτρέπεται μετά από την έκδοση άδειας εκτέλεσης 
έργου η οποία χορηγείται, κατά την κρίση της υπηρε¬ 
σίας, λαμβάνοντας υπόψη τις ιδιαίτερες συνθήκες της 
περιοχής καθώς και τα υφιστάμενα υδατικά αποθέματα. 
Στην περίπτωση αυτή στα πλαίσια είτε της γεωλογικής 
έκθεσης που θα συνοδεύει την αίτηση (παράγραφος 
Α.4 του Παραρτήματος V της υπ’ αριθμ. 43504/5.12.2005) 
κοινής υπουργικής απόφασης είτε στη Μελέτη Περι¬ 
βαλλοντικών Επιπτώσεων του έργου θα εκτιμώνται οι 
υδρογεωλογικές συνθήκες και οι επιπτώσεις του έργου 
στον υδροφορέα, στο υδατικό δυναμικό της περιοχής 
και στις παρακείμενες υδροληψίες. 

Α4. Διαδικασία ανανέωσης αδειών χρήσης νερού έρ¬ 
γων υδροληψίας 

Η διαδικασία ανανέωσης των αδειών χρήσης νερού 
γίνεται σύμφωνα με τα όσα προβλέπονται στην υπ’ 
αριθμ. 43504/5.12.2005 κοινή υπουργική απόφαση, άρθρο 
3, χωρίς να ληφθεί υπόψη η απόσταση άλλων έργων 
υδροληψίας εφόσον δεν υπάρχει διαφοροποίηση στους 
όρους της παλιάς άδειας. Σε περίπτωση που προκύπτει 
διαφοροποίηση των όρων της παλιάς άδειας εφαρμό¬ 
ζεται το άρθρο Α5. 

Α5. Διαδικασία επέκτασης αδειών χρήσης νερού έρ¬ 
γων υδροληψίας 

Η διαδικασία επέκτασης των αδειών (π.χ. αναφορικά με 
την ποσότητα υδροληψίας, την αρδευόμενη στρεμματική 
έκταση κ.λπ.) γίνεται σύμφωνα με τα όσα προβλέπονται 
στην υπ’ αριθμ. 43504/5.12.2005 κοινή υπουργική απόφαση 
λαμβάνοντας υπόψη τους κατά τόπους περιορισμούς. 

Α6. Διαδικασία αλλαγής χρήσης νερού έργων υδρο¬ 
ληψίας 

Η διαδικασία αλλαγής χρήσης νερού των αδειών γίνε¬ 
ται σύμφωνα με τα όσα προβλέπονται στην υπ’ αριθμ. 
43504/5.12.2005 κοινή υπουργική απόφαση λαμβάνοντας 
υπόψη τους κατά τόπους περιορισμούς και όρους που 
προβλέπονται για τη ζητούμενη χρήση. 

Α7. Καθαρισμός υφισταμένων έργων υδροληψίας, δο¬ 
κιμαστική άντληση 

Ο ενδιαφερόμενος υποχρεούται να ενημερώσει εγγρά- 
φως τη Διεύθυνση Υδάτων νωρίτερα από την έναρξη 
των εργασιών ώστε η υπηρεσία αν το κρίνει απαραίτητο 
να παρακολουθήσει τις εργασίες αυτές. Στην περίπτω¬ 
ση εργασιών καθαρισμού θα αναφέρεται το πρόβλημα 
και η διαδικασία αποκατάστασης ενώ στην περίπτωση 
της δοκιμαστικής άντλησης ο σκοπός και η μεθοδολογία 
που θα ακολουθηθεί. 

Α8. Τήρηση όρων Άδειας - Κυρώσεις 

Ο ενδιαφερόμενος υποχρεούται να εφαρμόσει τους 
όρους και τους περιορισμούς που αφορούν τα τεχνικά 
χαρακτηριστικά του έργου υδροληψίας όπως αυτά ανα¬ 
γράφονται στην άδεια π.χ. για κατασκευή γεώτρησης εί¬ 
ναι: η ακριβής θέση (συντεταγμένες X, Ψ), ο αριθμός του 
αγροτεμαχίου, το βάθος, η διάμετρος των σωλήνων, η 
ελάχιστη απόσταση από γειτονικές γεωτρήσεις, η μέγιστη 
αντλούμενη ποσότητα νερού, η τοποθέτηση πιεζομετρι- 
κού σωλήνα και υδρομέτρου κ.α. Επίσης υποχρεούται να 
επιδείξει την άδεια στον κατασκευαστή του έργου για να 
λάβει γνώση του περιεχομένου της και να συμμορφωθεί 
με τους όρους της καθώς και να υπάρχει αντίγραφο αυτής 
κατά τη διαδικασία κατασκευής επιτόπου του έργου. 

Αρμοδιότητα και ευθύνη για την παρακολούθηση και 
τον έλεγχο της τήρησης των όρων των αδειών, τόσο 
της χρήσης όσο και της εκτέλεσης έργου αξιοποίησης 
υδατικών πόρων, έχει η Δ/νση Υδάτων συνεπικουρούμε- 
νη κατά περίπτωση από τις Νομαρχιακές Υπηρεσίες και 
τα Αστυνομικά Όργανα (ν.δ. 1277/1972 άρθρ.11 παρ. β). 

Η μη τήρηση των όρων της άδειας θα επισύρει διοι¬ 
κητικές και ποινικές κυρώσεις σύμφωνα με τα άρθρα 
13 και 14 του ν. 3199/2003. 

Β. ΑΠΑΓΟΡΕΥΤΙΚΑ ΜΕΤΡΑ 

1. Απαγορεύεται η κατασκευή ιδιωτικού έργου υδρολη¬ 
ψίας (ανόρυξη γεώτρησης ή πηγαδιού κ.τ.λ.) σε απόστα¬ 
ση μικρότερη των 500 πι από γεωτρήσεις και πηγές, των 
οποίων τα νερά χρησιμοποιούνται για την αντιμετώπιση 
υδρευτικών αναγκών Δήμων, Κοινοτήτων και οικισμών. 

Γεωτρήσεις Δήμων που δεν αξιοποιούνται δεν λαμβά- 
νονται υπόψη στην εφαρμογή των μέτρων προστασίας 
εφόσον τούτο επιβεβαιώνεται με σχετική απόφαση του 
Δημοτικού Συμβουλίου. 

2. Απαγορεύεται η ανόρυξη γεώτρησης ή πηγαδιού, των 
οποίων το νερό προορίζεται για πόση και οικιακή χρήση, 
βιομηχανική χρήση παρασκευής - συσκευασίας τροφίμων 
και αγροτοβιομηχανική χρήση σε απόσταση μικρότερη 
των 1.000 πι από εν ενεργεία Χώρους Υγειονομικής Τα¬ 
φής Απορριμμάτων (ΧΥΤΑ), χωματερές και από χώρους 
εναπόθεσης αστικών υγρών αποβλήτων και βιομηχανικών 
στερεών και υγρών αποβλήτων και σε απόσταση μικρό¬ 
τερη των 500 πι από δημόσια κοιμητήρια. 

3. Απαγορεύεται η ανόρυξη γεώτρησης ή πηγαδιού 
καθώς και η κατασκευή έργου αξιοποίησης γεωθερμικού 
πεδίου, σε απόσταση μικρότερη των 1.000 πι από θερμές 
ή ιαματικές πηγές χωρίς την έγκριση της αρμόδιας υπη¬ 
ρεσίας του Ε.Ο.Τ., η οποία λαμβάνεται κατά το στάδιο 
της Έγκρισης των Περιβαλλοντικών Όρων. 

4. Απαγορεύεται η ανόρυξη γεώτρησης καθώς και η ανα¬ 
νέωση άδειας, όταν οι ανάγκες σε νερό μπορούν να καλυ¬ 
φθούν από συλλογικό δίκτυο αντίστοιχης χρήσης νερού. 

5. Απαγορεύεται η ανόρυξη αρδευτικής γεώτρησης ή 
πηγαδιού σε περιοχές που αρδεύονται από συλλογικά 


αρδευτικά δίκτυα που λειτουργούν με ευθύνη των Ορ¬ 
γανισμών Εγγείων Βελτιώσεων, Συνεταιρισμών, Δήμων, 
Κοινοτήτων και άλλων συλλογικών φορέων, με εξαί¬ 
ρεση τις ειδικές καλλιέργειες (θερμοκήπια, φυτώρια, 
κηπευτικά κ.α.), οι οποίες χρειάζονται νερό κατά τη 
χρονική περίοδο που τα συλλογικά αρδευτικά δίκτυα 
δεν λειτουργούν και με την προϋπόθεση ότι ο φορέας 
διοίκησης του συλλογικού αρδευτικού δικτύου συμφωνεί 
για την ανόρυξη γεώτρησης, όπως ορίζει η υπ’ αριθμ. 
145498/1986 απόφαση του Υπουργείου Γεωργίας. 

6. Απαγορεύεται η ανόρυξη γεώτρησης ή πηγαδιού 
εντός του εγκεκριμένου ρυμοτομικού σχεδίου και η ανα¬ 
νέωση ή αντικατάσταση αυτών σε ζώνες που εκ των 
υστέρων εντάχθηκαν σε αυτό. 

7. Απαγορεύεται η ανόρυξη αρδευτικής γεώτρησης ή 
πηγαδιού σε περιοχές που έχουν κηρυχθεί ή βρίσκονται 
σε αναδασμό, σύμφωνα με το ν. 674/1977, μέχρι την ολο¬ 
κλήρωση των σχετικών διαδικασιών, δηλαδή μέχρι την 
παραλαβή των νέων αγροτεμαχίων από τους ιδιοκτήτες, 
χωρίς άδεια από την επιτροπή αναδασμού. 

8. Απαγορεύεται η διάθεση νερού σε τρίτους που δεν 
αναφέρονται στην άδεια χρήσης νερού. 

9. Απαγορεύεται η ανόρυξη και η εκβάθυνση οποιοσ¬ 
δήποτε γεώτρησης καθώς και η επέκταση χρήσης νερού 
(εκτός των γεωτρήσεων που θα εξυπηρετούν υδρευτι- 
κές ανάγκες) εντός της ζώνης υψηλής προστασίας της 
λίμνης Δοϊράνης, δηλαδή στην περιοχή που ορίζεται 
βόρεια του δρόμου Δοϊράνης - Δροσάτου μέχρι τη δια¬ 
σταύρωση με την Εθνική Οδό, δυτικά της Εθνικής Οδού 
μέχρι τη διασταύρωση με το δρόμο προς Σ.Σ. Μουριών, 
δυτικά του δρόμου αυτού μέχρι τη Μικρόβρυση, νότια 
του δρόμου από Μικρόβρυση μέχρι τις Μουριές και νό¬ 
τια του γεωγραφικού παράλληλου που περνάει από τις 
Μουριές μέχρι σύνορα της Ελλάδας με την Π.Γ.Δ.Μ. 

Απαγορεύεται η ανόρυξη γεωτρήσεων με διάμετρο σωλή¬ 
νωσης μεγαλύτερη των 6" και βάθος μεγαλύτερο από ΙΟΟμ. 
στις διοικητικές περιοχές του Δ. Δοϊράνης (εκτός του Δ.Δ. 
Ακρίτα) και Δ. Μουριών που αποτελούν μέρος της υδρολογι- 
κής λεκάνης της λίμνης Δοϊράνης. Η απαγόρευση αυτή δεν 
αφορά δημοτικές υδρευτικές και γεωτρήσεις αρδευτικών 
δικτύων για τις οποίες ωστόσο θα πρέπει να τεκμηριώνεται 
η αναγκαιότητα διάτρησης σε μεγαλύτερο βάθος. 

10. Απαγορεύεται η ανόρυξη υδρογεωτρήσεων σε από¬ 
σταση μικρότερη των 250μ. από την ακτογραμμή φυσικών 
λιμνών, 50μ. από την κοίτη του Αξιού ποταμού, 50μ. από 
την κοίτη του Γαλλικού ποταμού, 20μ. από τις όχθες ρε¬ 
μάτων ή χειμάρρων μόνιμης ή εποχιακής ροής και ΙΟμ. από 
το όριο στραγγιστικών και αποχετευτικών τάφρων. 

11. Απαγορεύεται στην κλειστή υδρολογική Λεκάνη 
Δοϊράνης η άρδευση με εκτοξευτήρες (κανονάκια, κα¬ 
ρούλια) κατά τους μήνες Ιούνιο, Ιούλιο, Αύγουστο και 
Σεπτέμβριο από την 10η πρωινή έως και την 16η απογευ¬ 
ματινή. Για τις γεωτρήσεις που εμφανίζουν αρτεσιανή 
ροή ο ενδιαφερόμενος θα μεριμνά για τον περιορισμό 
της εκροής νερού όταν η γεώτρηση δε λειτουργεί. 

Β1. Αποστάσεις γεωτρήσεων 

1. Μεταξύ των νέων και των υφισταμένων έργων υδρο¬ 
ληψίας οι ελάχιστες αποστάσεις ορίζονται ως εξής: 

500 μέτρα από υφιστάμενη δημοτική υδρευτική γε¬ 
ώτρηση 

300 μέτρα από υφιστάμενη γεώτρηση οποιασδήποτε 
άλλης κατηγορίας χρήσης νερού εκτός της δημοτικής 
υδρευτικής (με την εξαίρεση της παραγράφου Γ3). 

Η ελάχιστη απόσταση που πρέπει να τηρείται μεταξύ 
δημοτικών υδρευτικών γεωτρήσεων του ίδιου φορέα 
ορίζεται στα 300 μέτρα. 

Στην περίπτωση που επιβάλλεται η ανόρυξη νέας 
ιδιωτικής υδρευτικής γεώτρησης σε απόσταση μικρό¬ 
τερη από 500 μέτρα από δημοτική υδρευτική πρέπει 
να τεκμηριώνεται με υδρογεωλογική έκθεση, πρέπει να 
διασφαλίζεται η λειτουργία της υφιστάμενης, να υπάρ¬ 
χει σύμφωνη γνώμη του φορέα της υφιστάμενης ή σε 
αντίθετη περίπτωση να αποζημιώνεται ανάλογα. 

Οι παραπάνω αποστάσεις σε περίπτωση αδυναμίας 
επιβολής τους μπορούν να αυξομειωθούν κατά 5% κατά 
την κρίση της Υπηρεσίας που χορηγεί την άδεια. 

2. Οι ελάχιστες αποστάσεις των γεωτρήσεων από 
δρόμους ορίζονται: 

α) 60 μέτρα από τον άξονα αυτοκινητόδρομου. 

β) 45 μέτρα από τον άξονα εθνικού δρόμου. 

γ) 20 μέτρα από τον άξονα επαρχιακού δρόμου και 
δρόμου εξυπηρέτησης των αυτοκινητοδρόμων. 

δ) 6 μέτρα από τα όρια κοινοτικού ή αγροτικού δρόμου. 

Β2. Ζώνες προστασίας 

1. Στις περιοχές και τις ζώνες του Νομού που προ¬ 
στατεύονται, σύμφωνα με τον ν. 1650/1986 άρθρο 18,19 
και 20 και με Διεθνείς Συμβάσεις, Κοινοτικές Οδηγίες 
και Κανονισμούς ισχύουν οι όροι και οι περιορισμοί που 
τυχόν προβλέπονται από το σχεδίασμά τους για την 
προστασία του περιβάλλοντος. 

2. Αναφορικά με τις δημοτικές υδρευτικές γεωτρήσεις, 
στα πλαίσια της Γεωλογικής έκθεσης ή της Μελέτης 
Περιβαλλοντικών Επιπτώσεων, θα πρέπει να εξετάζονται 
οι υδρογεωλογικές συνθήκες και να ορίζεται η ζώνη 
άμεσης προστασίας της γεώτρησης από υφιστάμενες 
σημειακές και μη σημειακές πηγές ρύπανσης (πέρα από 
αυτές που έχουν αναφερθεί παραπάνω) ή από ρυπαντικά 
φορτία εξαιτίας βιομηχανικών ή άλλων ατυχημάτων. 

Γ. ΠΕΡΙΟΡΙΣΤΙΚΑ ΜΕΤΡΑ 

Αφορούν την κατασκευή νέων έργων υδροληψίας κα¬ 
θώς και τη χρήση υπογείων και επιφανειακών υδατικών 
πόρων. Κριτήριο για τη χορήγηση άδειας εκτέλεσης έρ¬ 
γου υδροληψίας και χρήσης νερού αποτελεί ο σκοπός, η 
ποσότητα και η ποιότητα του απαιτούμενου νερού, κατά 
περίπτωση, εκτός της αρδευτικής χρήσης για την οποία 
εκτός των παραπάνω απαιτείται και ελάχιστη καλλιερ¬ 
γήσιμη έκταση. Για την έκδοση άδειας εκτέλεσης έργου 
και άδειας χρήσης νερού, εκτός από τις γενικές προϋ¬ 
ποθέσεις που περιλαμβάνονται στο κεφάλαιο Α και τις 
απαγορεύσεις του κεφαλαίου Β, πρέπει να πληρούνται οι 
παρακάτω ειδικοί κατά περιοχή και κατά χρήση όροι: 

Γ1.Ύδρευση 

Γ ια την ανόρυξη υδρευτικής γεώτρησης σε μεμονωμένες 
εκτός σχεδίου οικίες απαιτείται οικοδομική άδεια και χο¬ 
ρηγείται άδεια εκτέλεσης έργου υδροληψίας και χρήσης 
νερού εφόσον δεν είναι δυνατόν να υδροδοτηθούν από 
συλλογικό δίκτυο. Στην περίπτωση αυτή απαιτείται απόφα¬ 
ση του Δημοτικού Συμβουλίου από την οποία θα προκύπτει 
ότι ο Δήμος αδυνατεί να καλύψει τις ανάγκες τους. Σε περί¬ 
πτωση που δύο ή περισσότερες οικίες βρίσκονται σε μικρή 
απόσταση μικρότερη των 300μ, είναι δυνατή η χορήγηση 
ομαδικής άδειας. Στις υδρευτικές γεωτρήσεις τοποθετείται 
υποχρεωτικά περιφραγματικός σωλήνας προστασίας. 

Γ2. Αγροτική χρήση 

Γ2.1. Αρδευση: 

• Για τη χορήγηση άδειας εκτέλεσης έργου υδροληψί¬ 
ας και χρήσης νερού (ανόρυξης αρδευτικής γεώτρησης) 
απαιτείται ελάχιστη καλλιεργήσιμη έκταση: 


Γ ια γεώτρηση 4" 10 στρέμματα από τα οποία τουλά¬ 
χιστον 4 ιδιόκτητα. 

Γ ια γεώτρηση 5" 25 στρέμματα από τα οποία τουλά¬ 
χιστον 6 ιδιόκτητα. 

Για γεώτρηση 6" 35 στρέμματα από τα οποία τουλά¬ 
χιστον 10 ιδιόκτητα. 

Γ ια γεώτρηση 8" 50 στρέμματα από τα οποία τουλά¬ 
χιστον 15 ιδιόκτητα. 

Για γεώτρηση 10" 60 στρέμματα από τα οποία του¬ 
λάχιστον 20 ιδιόκτητα. 

Για γεώτρηση > 10" 100 στρέμματα από τα οποία 
τουλάχιστον 30 ιδιόκτητα. 

• Οι παραπάνω στρεμματικές εκτάσεις μπορούν να 
μειωθούν κατά 5% κατά την κρίση της αδειοδοτούσας 
υπηρεσίας. 

• Η παραπάνω έκταση μπορεί να διανέμεται σε πολλά 
αγροτεμάχια ιδιόκτητα ή νοικιασμένα που πρέπει να 
βρίσκονται σε μέγιστη απόσταση 800 μέτρα από την 
πηγή υδροληψίας. 

• Με τον όρο ιδιόκτητο αγροτεμάχιο εννοείται κυριό¬ 
τητα, χρήση, νομή, με τίτλο ιδιοκτησίας (τίτλος, διαθήκη, 
γονική παροχή, δωρεά, αγοροπωλησία κ.τ.λ.) ή ενοικια- 
στήριο συμβόλαιο ΙΟετίας σε τύπο συμβολαιογραφικού 
εγγράφου με μεταγραφή στο Υποθηκοφυλακείο στο 
οποίο πρέπει να αναφέρεται ότι επιτρέπεται η ανόρυξη 
γεώτρησης. Η μίσθωση των υπόλοιπων αγροτεμαχίων 
πρέπει να είναι διάρκειας 10 ετών και να πιστοποιείται 
με συμβολαιογραφικές πράξεις (μεταγραφές στο υπο¬ 
θηκοφυλακείο). 

• Στην περίπτωση που ο ενδιαφερόμενος (φυσικό 
πρόσωπο ή ομάδα) είναι κατά κύριο επάγγελμα αγρό¬ 
της, όπως ορίζεται από τον Καν. 950/1997, γεγονός που 
πιστοποιείται με το αντίγραφο της φορολογικής του 
δήλωσης (δήλωση οικογενειακού εισοδήματος) για το 
προηγούμενο οικονομικό έτος, ισχύουν τα της προη¬ 
γούμενης παραγράφου, με τη διαφορά ότι τα μισθωτή¬ 
ρια των μη ιδιόκτητων αγροτεμαχίων, μπορεί να είναι 
θετούς διάρκειας θεωρημένα για το γνήσιο της υπο¬ 
γραφής καθώς και υπογεγραμμένα από το γεωπόνο της 
Δ/νσης Αγροτικής Ανάπτυξης. Ο αγρότης που λαμβάνει 
την άδεια εκτέλεσης έργου υδροληψίας και χρήσης 
νερού υποχρεούται να καταθέσει στην αδειοδοτούσα 
υπηρεσία νέα μισθωτήρια για αγροτεμάχια ίσης του¬ 
λάχιστον έκτασης με τα αρχικώς μισθωμένα, κατά το 
τελευταίο έτος της θετίας, διαφορετικά η άδεια χρήσης 
νερού ανακαλείται. 

Γ2.2. Αγροτική χρήση σε επιδοτούμενες εκμεταλλεύσεις 

Γ ια τη χορήγηση άδειας εκτέλεσης έργου υδροληψίας 
και χρήσης νερού (ανόρυξης γεώτρησης) στους αγρότες 
που εντάσσονται σε αναπτυξιακά προγράμματα που 
χρηματοδοτούνται από την Ευρωπαϊκή'Ενωση, απαιτεί¬ 
ται η προσκόμιση βεβαίωσης της Δ/νσης Γεωργίας ότι 
πληρούν τις προϋποθέσεις ένταξης. Μετά την εκτέλεση 
του έργου υδροληψίας και εντός ενός έτους από την 
έκδοση της σχετικής άδειας, ο αγρότης υποχρεούται 
να καταθέσει στην αδειοδοτούσα υπηρεσία αντίγραφο 
της απόφασης έγκρισης του Σχεδίου Βελτίωσης της 
γεωργικής του εκμετάλλευσης. 

Γ2.3. Αρδευση θερμοκηπίου ή φυτωρίου 

Γ ια τη χορήγηση άδειας εκτέλεσης έργου υδρολη¬ 
ψίας και χρήσης νερού (ανόρυξης γεώτρησης) για την 
άρδευση θερμοκηπίου ή φυτωρίου απαιτείται ελάχιστη 
έκταση 1 στρέμματος για καλλιέργεια ανθοκομικών και 

καλλωπιστικών φυτών ή πολλαπλασιαστικού υλικού και 
2 στρεμμάτων για οποιαδήποτε άλλη καλλιέργεια. Επι¬ 
πλέον απαιτείται εκτός των άλλων δικαιολογητικών, 
η ύπαρξη εγκαταστάσεων του θερμοκηπίου ή σαφείς 
αποδείξεις άμεσης εγκατάστασης αυτού ή άδεια εγκα¬ 
τάστασης φυτωρίου ή πρόσθετα δικαιολογητικά κατά 
την κρίση της αδειοδοτούσας υπηρεσίας. 

Γ2.4. Κτηνοτροφία 

Για τη χορήγηση άδειας εκτέλεσης έργου υδροληψίας και 
χρήσης νερού (ανόρυξης γεώτρησης) για την κάλυψη των 
αναγκών σε νερό των πτηνοτροφικών και κτηνοτροφικών 
εκμεταλλεύσεων, καθώς και των εκτροφείων θηραμάτων 
και άλλων ζώων, απαιτείται εκτός των άλλων δικαιολογη- 
τικών, η Απόφαση Έγκρισης Περιβαλλοντικών Όρων της 
μονάδας, η άδεια εγκατάστασης της μονάδας ή της άδειας 
λειτουργίας της υφιστάμενης επιχείρησης εφόσον αυτή 
ήδη λειτουργεί, παράλληλα με την Ε.Π.Ο. της γεώτρησης 
και δήλωση του ν. 1599/1986 ότι το νερό θα χρησιμοποιηθεί 
μόνο για την κάλυψη αναγκών της μονάδας. 

Γ2.5. Υδατοκαλλιέργεια 

Γ ια τη χορήγηση άδειας εκτέλεσης έργου υδροληψίας 
και χρήσης νερού (ανόρυξης γεώτρησης) για την κάλυ¬ 
ψη των αναγκών σε νερό των ιχθυοκαλλιεργειών, καλλι¬ 
εργειών οστρακοειδών και λοιπών υδατοκαλλιεργειών, 
απαιτείται εκτός των άλλων δικαιολογητικών, η Απόφαση 
Έγκρισης Περιβαλλοντικών Όρων της μονάδας, η άδεια 
εγκατάστασης της μονάδας ή της άδειας λειτουργίας της 
υφιστάμενης επιχείρησης εφόσον αυτή ήδη λειτουργεί, 
παράλληλα με την Ε.Π.Ο. της γεώτρησης και δήλωση του 
ν. 1599/1986 ότι το νερό θα χρησιμοποιηθεί μόνο για την 
κάλυψη των αναγκών της μονάδας υδατοκαλλιέργειας. 

Γ2.6. Αγροτοβιομηχανία 

Για τη χορήγηση άδειας ανόρυξης γεώτρησης για την 
κάλυψη των αναγκών σε νερό των αγροτοβιομηχανιών 
και των αγροβιοτεχνιών (κατάλογος π.δ. 227/1987), απαι¬ 
τείται εκτός των άλλων δικαιολογητικών, η Απόφαση 
Έγκρισης Περιβαλλοντικών Όρων της μονάδας, η άδεια 
εγκατάστασης της μονάδας ή της άδειας λειτουργίας 
της υφιστάμενης επιχείρησης εφόσον αυτή ήδη λει¬ 
τουργεί, παράλληλα με την Ε.Π.Ο. της γεώτρησης και 
δήλωση του ν. 1599/1986 ότι το νερό θα χρησιμοποιηθεί 
μόνο για την κάλυψη των αναγκών της μονάδας. 

Γ3. Βιομηχανική χρήση 

Για τη χορήγηση άδειας ανόρυξης γεώτρησης για 
την κάλυψη των αναγκών σε νερό που χρησιμοποιείται 
στη γραμμή παραγωγής των βιομηχανιών και των βιο¬ 
τεχνιών, συμπεριλαμβανομένων και των επιχειρήσεων 
του π.δ. 227/1987, απαιτείται η ΑπόφασηΈγκρισης Περι¬ 
βαλλοντικών Όρων της μονάδας, η άδεια εγκατάστασης 
της μονάδας ή της άδειας λειτουργίας της υφιστάμενης 
επιχείρησης εφόσον αυτή ήδη λειτουργεί, παράλληλα με 
την Ε.Π.Ο. της γεώτρησης και δήλωση του ν. 1599/1986 
ότι το νερό θα χρησιμοποιηθεί μόνο για την κάλυψη 
των αναγκών της μονάδας. 

Σε περιοχές όπου στα πλαίσια των Ζ.Ο.Ε. έχουν χωρο- 
θετηθεί βιομηχανικά πάρκα (Πολύκαστρο, Αξιούπολη, Ν. 
Σάντα) αλλά δεν έχει υλοποιηθεί δίκτυο παροχής νερού, 
η ελάχιστη επιτρεπόμενη απόσταση μεταξύ των νέων 
και των υφισταμένων έργων υδροληψίας οποιοσδήποτε 
χρήσης εκτός της δημοτικής υδρευτικής, ορίζεται σε 
150μ. Στην περίπτωση αυτή απαιτείται απόφαση του 
Δημοτικού Συμβουλίου από την οποία θα προκύπτει ότι 
ο Δήμος αδυνατεί να καλύψει τις ανάγκες τους. 


Γ4. Ενεργειακή χρήση 

Γ ια τη χορήγηση άδειας αξιοποίησης υδατικών πόρων 
για ενεργειακή χρήση, όπως υδροηλεκτρικοί σταθμοί 
και γεωθερμία, απαιτούνται και τα δικαιολογητικά που 
προσδιορίζονται από την αντίστοιχη ειδικότερη νομο¬ 
θεσία αυτών των έργων. 

Γ5. Αναψυχή (για χρήση πλην της ύδρευσης) 

Γ ια τη χορήγηση άδειας έργων υδροληψίας και χρή¬ 
σης νερού για εγκαταστάσεις τουριστικής υποδομής, 
αθλητικές δραστηριότητες κ.λπ. τα δικαιολογητικά που 
απαιτούνται, πέρα από αυτά που ορίζονται στην υπ’ 
αριθμ. 43504/2005 κοινή υπουργική απόφαση, είναι η 
άδεια εγκατάστασης της μονάδας - δραστηριότητας 
και όσα κατά περίπτωση προσδιορίζονται από την αντί¬ 
στοιχη ειδικότερη νομοθεσία του ΕΟΤ. 

Γ6. Πολλαπλή χρήση 

Γ ια τη χορήγηση άδειας έργου υδροληψίας, προκει- 
μένου να καλυφθούν ανάγκες σε νερό περισσότερο 
της μίας χρήσης, καθώς και για άλλη χρήση που δεν 
εντάσσεται στις προαναφερόμενες χρήσεις, απαιτεί¬ 
ται η Απόφαση Έγκρισης Περιβαλλοντικών Όρων της 
δραστηριότητας ή έργου, εφόσον το έργο εμπίπτει σε 
έργα και δραστηριότητες της υπ’ αριθμ. 69269/5387/1990 
κοινής υπουργικής απόφασης, η άδεια ίδρυσης ή εγκα¬ 
τάστασης της μονάδας ή του έργου, τα δικαιολογητικά 
που προβλέπονται για την κάθε επιμέρους χρήση, και 
δήλωση του ν. 1599/1986 ότι το νερό θα χρησιμοποιηθεί 
μόνο για την κάλυψη των αναγκών, όπως αυτές προσ¬ 
διορίζονται από την άδεια χρήσεων νερού. Επισημαίνε- 
ται ότι κατά την διαδικασία αδειοδότησης πολλαπλής 
χρήσης λαμβάνονται υπόψη οι περιορισμοί και όροι που 
αφορούν την κάθε χρήση χωριστά. 

Γ7. Ερευνητικές γεωτρήσεις 

Δεν χορηγούνται άδειες για γεωτρήσεις προς διερεύ- 
νηση αξιοποίησης υπόγειου υδροφορέα. Ο κάθε ενδια¬ 
φερόμενος τεκμηριώνει το δικαίωμα χρήσης νερού με 
βάση την παρούσα απόφαση και του χορηγείται άδεια 
εκτέλεσης έργου. 

Γεωτρήσεις που απαλλάσσονται από τη διαδικασία αδει- 
οδότησης είναι όσες εντάσσονται σε εγκεκριμένα ερευνη¬ 
τικά προγράμματα φορέων του Δημοσίου και εκτελούνται 
με σκοπό τον έλεγχο της πιεζομετρίας και παρακολούθη¬ 
σης ποιοτικών παραμέτρων των υδροφορέων. 

Οι ανάδοχοι αντίστοιχων ερευνητικών προγραμμάτων 
οφείλουν να ενημερώνουν εγγράφως την Διεύθυνση 
Υδάτων για την έναρξη εκτέλεσης των γεωτρητικών ερ¬ 
γασιών καθώς και για τα αποτελέσματα της έρευνας. 

Γ8. Ειδικά έργα 

Τέτοια έργα είναι τα έργα υδροληψίας των οποί¬ 
ων το νερό θα χρησιμοποιηθεί για την κάλυψη των 
αναγκών των τεχνητών λειμώνων, των αναδασωτέων 
εκτάσεων, πυρασφάλειας δασικών εκτάσεων κ.α. Γ ια 
την αδειοδότηση των έργων αυτών απαιτούνται ειδικά 
δικαιολογητικά που ορίζονται κατά περίπτωση από την 
αδειοδοτούσα υπηρεσία. 

Ειδικές περιπτώσεις έργων που δεν συμπεριλαμβάνο- 
νται στα παραπάνω κεφάλαια της παρούσας απόφασης 
ή για τις οποίες συντρέχουν σοβαροί λόγοι επανεξέτα¬ 
σής τους, μολονότι εμπίπτουν στις κανονιστικές διατά¬ 
ξεις των απαγορευτικών, περιοριστικών και ρυθμιστι¬ 
κών μέτρων της παρούσας, θα αντιμετωπίζονται από 
επιτροπή, η οποία θα αποτελείται από έναν υπάλληλο 
της Διεύθυνσης Υδάτων, έναν υπάλληλο του Τμήμα¬ 
τος Εγγειοβελτιωτικών Έργων της Ν.Α. Κιλκίς και έναν 

υπάλληλο του Τμήματος Περιβάλλοντος της Ν.Α. Κιλκίς 
ή της Διεύθυνσης Περιβάλλοντος και Χωροταξίας της 
Περιφέρειας Κεντρικής Μακεδονίας (ανάλογα με την 
κατηγορία του έργου) κατά περίπτωση. 

Δ. ΕΦΑΡΜΟΓΗ 

1. Η ισχύς της παρούσας αρχίζει από την ημερομηνία 
δημοσίευσής της στην Εφημερίδα της Κυβερνήσεως, οπότε 
παύει να ισχύει η προηγούμενη σχετική απόφαση υτί αριθμ. 
3593/27.12.1999 του Νομαρχιακού Συμβουλίου Ν. Κιλκίς. 

2. Η παρούσα απόφαση θα δημοσιευθεί στον τοπικό 
τύπο και επικυρωμένα αντίγραφά της θα κοινοποιηθούν 
στις αρμόδιες υπηρεσίες. 

3. Με τη φροντίδα των Δημάρχων και των Τοπικών 
Προέδρων των Δ. Διαμερισμάτων στους οποίους κοινο¬ 
ποιείται η παρούσα, να αναρτηθεί η παρούσα στο χώρο 
των ανακοινώσεων και να δοθεί ευρεία δημοσιότητα σ’ 
αυτή με κάθε μέσο. 

4. Είναι δυνατή η άσκηση προσφυγής κατά της από¬ 
φασης αυτής από κάθε ενδιαφερόμενο, σύμφωνα με την 
ισχύουσα νομοθεσία. 

5. Η παρούσα ισχύει μέχρι την έκδοση νεωτέρας και 
μπορεί να ανακληθεί ή να τροποποιηθεί με τη διαδικα¬ 
σία που εκδόθηκε. 

6. Η παρούσα απόφαση δεν προκαλεί δαπάνη για τοη 
κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Ιουνίου 2007 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. οικ. 8376 (4) 

Έγκριση σύναψης σύμβασης μίσθωσης έργου από το 
Δήμο Σπάρτης σε φυσικό πρόσωπο. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΝΗΣΣΟΥ 

Έχοντας υπόψη: 

1. Τις διατάξεις των άρθ. 1 και 6 ν. 2527/1997 όπως 
ισχύει που αφορά την τροποποίηση και συμπλήρω¬ 
ση διατάξεων ν. 2190/1994 και άλλες διατάξεις (ΦΕΚ 
206/8.10.1997/τ.Α') καθώς και τις διατάξεις ν. 2503/1997. 

2. Την υπ’ αριθμ. 90/2007 απόφαση του Δημοτικού 
Συμβουλίου του Δήμου Σπάρτης με την οποία υποβλή¬ 
θηκε αίτημα για έγκριση σύμβασης μίσθωσης έργου με 
ένα φυσικό πρόσωπο (Γιατρός Εργασίας), καθώς και 
την υπ’ αριθμ. 127/2007 Α.Δ.Σ. περί τροποποίησης του 
προϋπολογισμού του Δήμου. 

3. Την υπ’ αριθμ. ΔΙΠΠ/Φ. ΕΓΚΡ. 1/295/12641/14.6.2007 
απόφαση της Επιτροπής του άρθρου 2 παρ. 1 της ΠΥΣ 
33/27.12.2006 και την υπ’ αριθμ. 33666/22.6.2007 απόφαση 
κατανομής του Υφ. ΕΣ.Δ.Δ. και ΑΠ με τις οποίες εγκρίθη- 
κε για το Δήμο Σπάρτης μία σύμβαση μίσθωσης έργου, 
έως ένα (1) έτος, ενός γιατρού εργασίας 

4. Το υπ’ αριθμ. οικ. 35183/22.6.2007 έγγραφο του ΥΠΕΣ- 
ΔΔΑ, με το οποίο γνωστοποιήθηκε η πιο πάνω έγκριση, 
καθώς και το υπ’ αριθμ. 10030/27.6.2007 έγγραφο της 
Δ/νσης Διοίκησης Περιφέρειας Πελοποννήσου. 

5. Την υπ’ αριθμ. οικ. 8907/14.2.2007 εγκύκλιο του 
ΥΠΕΣΔΔΑ, καθώς και το υπ’ αριθμ. οικ. 12935/10.3.2006 
έγγραφο του ΥΠΕΣΔΔΑ, σύμφωνα με το οποίο οι συμβά¬ 
σεις μίσθωσης έργου αποτελούν κανονιστικές πράξεις 
και σύμφωνα με τις δ/ξεις του άρθρ. 1 ν. 301/1976 (νυν 
άρθρ. 5 ν. 3469/2006), αποστέλλονται για δημοσίευση 
στην Εφημερίδα της Κυβερνήσεως. 


6. Το γεγονός ότι όπως προκύπτει από την παραπάνω 
απόφαση του Δ.Σ., το προς ανάθεση έργο, δεν ανάγεται 
στον κύκλο των συνήθων καθηκόντων των υπαλλήλων 
του Δήμου. 

7. Τη βεβαίωση του Σπυρίδωνα Χριστοφοράκου δικη¬ 
γόρου, σύμφωνα με την οποία η παραπάνω σύμβαση 
έργου είναι γνήσια και δεν υποκρύπτει σχέση εξαρτη¬ 
μένης εργασίας, αποφασίζουμε: 

Καθορίζουμε τον αριθμό προσώπων που θα απασχο¬ 
ληθούν με σύμβαση μίσθωσης έργου στο Δήμο Σπάρτης, 
το συγκεκριμένο έργο που θα εκτελέσουν, το χρονικό 
διάστημα που απαιτείται για την εκτέλεσή του, το συ¬ 
νολικό ποσό της αμοιβής του αναδόχου και τον τόπο 
εκτέλεσης του έργου. 

1. Ένα (1) άτομο γιατρό εργασίας. 

2. Όσον αφορά το αντικείμενο της σύμβασης, οι εργα¬ 
σίες που θα αναλάβει προσδιορίζονται στο ν. 1568/1985 
(ΦΕΚ 177/τ.Α'), όπως τροποποιήθηκε με το ν. 3144/2003 
(ΦΕΚ ΙΙΙ/τ.Α') ενδεικτικά είναι οι εξής: 

- Να παρέχει υποδείξεις και συμβουλές στην εργοδό¬ 
τη, στους εργαζόμενους και στους εκπροσώπους τους, 
γραπτά ή προφορικά, σχετικά με τα μέτρα που πρέπει 
να λαμβάνονται για τη σωματική και ψυχική υγεία των 
εργαζομένων. 

- Να συμβουλεύει σε θέματα σχεδιασμού, προγραμ¬ 
ματισμού, τροποποίησης της παραγωγικής διαδικασίας, 
κατασκευής και συντήρησης εγκαταστάσεων, σύμφωνα 
με τους κανόνες υγιεινής και ασφάλειας της εργασίας. 

- Λήψης μέτρων προστασίας κατά την εισαγωγή και 
χρήση υλών και προμήθειας μέσων εξοπλισμού, φυσιο¬ 
λογίας και ψυχολογίας της εργασίας. 

- Οργάνωσης υπηρεσίας παροχής πρώτων βοηθειών. 

-Αρχικής τοποθέτησης και αλλαγής θέσης εργασί¬ 
ας για λόγους υγείας, προσωρινά ή μόνιμα καθώς και 
ένταξης ή επανένταξης μειονεκτούντων ατόμων στην 
παραγωγική διαδικασία, ακόμη και με υπόδειξη αναμόρ¬ 
φωσης της θέσης εργασίας. 

3. Η χρονική διάρκεια της σύμβασης έργου ορίζεται σε 
ένα χρόνο, με ελάχιστο όριο ετησίως 75 ώρες, από την 
ημερομηνία υπογραφής της σχετικής σύμβασης. Ανα¬ 
νέωση της σύμβασης έργου πέραν του προβλεπόμενου 
χρόνου απαγορεύεται και είναι αυτοδικαίως άκυρη. 

4. Η συνολική αμοιβή καθορίζεται στα 5.000,00 € ευρώ 
και η πληρωμή θα γίνεται με δελτίο παροχής υπηρεσιών 
σε τακτά διαστήματα. Η σχετική πίστωση είναι γραμμένη 
στον προϋπολογισμό του 2007 στον Κ.Α. 00-6117.009. 

5. Τόπος εκτέλεσης του έργου ορίζεται το Δημοτικό 
κατάστημα. 

6. Ο ανάδοχος δεν δικαιούται δώρο Χριστουγέννων 
και Πάσχα καθώς και άδεια και επίδομα αδείας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

7. Το έργο του ανωτέρω δεν ανάγεται στον κύκλο των συ¬ 
νήθων καθηκόντων των υπαλλήλων του Δήμου, δεδομένου 
ότι δεν υπάρχει γιατρός εργασίας στο προσωπικό του. 

8. Με την υπογραφή της σύμβασης θα καθορίζονται 
οι αναγκαίοι όροι και κάθε λεπτομέρεια σχετικά με τα 
δικαιώματα και τις υποχρεώσεις του αναδόχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 6 Ιουλίου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

